Алег Леўшуноў адзначыў, што ў Пасланні Аляксандр Лукашэнка асобны блок прысвяціў пытанням знешняй палітыкі і бяспекі. "Сапраўды, на сёння абстаноўка ў свеце змянілася, расце колькасць рэгіянальных канфліктаў. Узнікаюць тэрарыстычныя арганізацыі, якія нясуць вялікую пагрозу для грамадства і яго бяспекі", - сказаў дэпутат. Паводле яго слоў, беларускі лідар неаднаразова звяртаў увагу на гэту праблему, гаварыў аб неабходнасці процідзеяння тэрарызму, у тым ліку за кошт аб'яднання намаганняў асобных краін і цэлых інтэграцыйных блокаў. "Гэта сведчыць аб нашай выразнай пазіцыі адносна тэрарызму, аб гатоўнасці сумесна працаваць для выкаранення гэтай праблемы", - лічыць Алег Леўшуноў.